Ella Kamanya
Ella Ndatega Kamanya (9 Nọvemba 1961 - 31 Julaị 2005) bụ onye ndọrọ ndọrọ ọchịchị ya na nwanyị ọchụnta ego nke obodo Namibia. Ọ sonyeere South West Africa People's Organization (SWAPO) na afo 1978 ma lanarị Agha Cassinga n'oge esemokwu ya na ndị agha South Afrika. 

A họpụtara Kamaya ka ọ bụrụ onye omeiwu mba Namibia n'afọ 2003, na-anọchi anya Hage Geingob. N'ọnwa Machị afọ 2004, a họpụtara ya ka ọ bụrụ onye omeiwu Pan-Afrikan.

Mmalite ndu 
A mụrụ Kamanya na 9 Nọvemba n’afo 1961 na Onangalo, Uukwaluudhi Kingdom, Ovamboland. Nna ya bụ onye ndọrọ ndọrọ ọchịchị na onye ọchụnta ego a ma ama. Ọ tolitere n'ezinaụlọ Ndị Kraịst na-anụ ọkụ n'obi.

Ọrụ 
N'afọ 1978, ọ sonyeere SWAPO na mba ọzọ, n'oge na-adịghịkwa anya mgbe ọ rutere Cassinga, Angola, ndị agha South African Defence Force wakporo ogige ebe ya na ndị Namibia ọzọ a chụgara mba ọzọ. E jidere ya n'oge Agha Cassinga nke Mee afo 1978, laghachi obodo South-West Afrika, ma mesịa tụọ ya mkpọrọ na Oshakati.

Nwanyị ọchụnta ego site na ọrụ, Kamanya na-arụ ọrụ ihe nkiri na Ongwediva ya na Ondangwa tupu ọ banye na National Assembly. Ọ rịọrọ ka e lie ya n'ebe ugwu Obodo Namibia.

Arụmụka 
N'ọnwa Machị nke afọ 2004, Kamanya chere nkatọ ihu maka ebubo nrụrụ aka na nkwekọrịta metụtara azụmahịa Black Economic Empowerment na obodo San nke obodo Namibia. Ọ gọnahụrụ ebubo ahụ wee nwụọ na Onwa Julai afo 2005.

Edensibia